Diari Oficial de la Generalitat Valenciana


Sumari del DOGV 2553, del 18-07-1995 (1995/835498)

RESOLUCIÓ de 5 d'abril de 1995, del secretari general de la Conselleria de Cultura, per la qual es resol reconéixer, classificar i inscriure en el Registre de Fundacions Culturals Privades de la Conselleria de Cultura la Fundació Castellonenca Sant Pau.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2553

Data del DOGV
:   18-07-1995

Secció del DOGV
:   ALTRES DISPOSICIONS

Número del document
:   1995/835498


Data del document
:   05-04-1995

Organisme emissor
:   Conselleria de Cultura

Tipus de document
:   Resolució

RESOLUCIó de 5 d'abril de 1995, del secretari general de la Conselleria de Cultura, per la qual es resol reconéixer, classificar i inscriure en el Registre de Fundacions Culturals Privades de la Conselleria de Cultura la Fundació Castellonenca Sant Pau.   
Vist l'expedient iniciat a instància del Sr. José Barberá MontaÑés, en nom de la Fundació Castellonenca Sant Pau, pel qual sol·licita la classificació i la inscripció de la Fundació, d'acord amb el següents fets.  
Hechos  
Primer  
El Sr. José Barberá MontaÑés i la Sra. Purificación Portolés Casanova, compareixen el 10 de febrer de 1995 davant el notari de València Sr. Julián Cambronero Martínez i manifesten la seua voluntat de constituir en aquest acte la fundació cultural privada denominada Fundació Castellonenca Sant Pau, i s'atorga la corresponent escriptura pública amb núm. de protocol 162.  
Segon  
Segons l'article 2 dels estatuts, la Fundació tindrà fins d'interés general educatiu, cultural i d'assistència integral a la persona, i durà a terme de forma inexcusable i principal aquelles activitats específiques que millor promoguen els valors ètics i morals d'una concepció cristiana de la societat, a partir de les directrius inspirades i propiciades pel magisteri de l'Església catòlica, i es consideren instrumentals -concepte que pressuposa autosuficiència financera-, la resta de possibles activitats educatives, culturals i d'assistència, i amb aquesta finalitat podrà promoure, crear, desenvolupar i dirigir centres educatius i culturals a tots els nivells, propis o externs, i totes les activitats que coadjuven a la formació integral de l'ésser humà lliure i transcendent, fins i tot residències, sempre que aquestes complisquen els fins específics abans esmentats de la Fundació.  
Es consideraran també fins especialment principals o específics de la Fundació l'educació de la infància i la joventut, la guarda i custòdia de xiquets, i anàlegs.  
Tercer  
La dotació inicial de la Fundació, segons consta en l'apartat III de la carta fundacional, està constituïda per la quantitat en diners metàl·lics d'un milió de pessetes (1.000.000), efectivament aportat mitjançant l'ingrés en l'entitat Bancaixa de Castelló, Cavallers, 2, segons resguard expedit per l'entitat a nom de la Fundació.  
Quart  
El patronat de la Fundació estarà integrat per un màxim de dotze membres i un mínim de sis.  
Els patrons exerciran el càrrec durant quatre anys, excepte el que ocupe el càrrec de president que podrà ser reelegit.  
Els membres del patronat seran elegits per cooptació entre els designats pels fundadors com a primer patronat, i amb el mateix sistema de cooptació es cobriran les futures vacants que hi haja. Almenys sis dels membres del patronat hauran de complir la condició de ser membre actiu de l'Associació Catòlica de Propagandistes.  
Serà president de la Fundació qui exercisca el càrrec de secretari del centre de Castelló de l'Associació Catòlica Propagandística, sense perjudici del que s'estableix per al patronat constituent.  
El patronat designarà entre els seus membres i per un període de quatre anys el secretari de la Fundació, càrrec que serà reelegible. També podrà recaure el càrrec de secretari en una persona que no siga membre del patronat, cas en què tindrà veu però no vot.  
Tots els càrrecs del patronat, fins i tot els de president i secretari, seran gratuïts, sense que en cap cas puguen percebre cap retribució per l'exercici de la seua funció.  
El primer patronat serà designat pels fundadors, en el nombre que estimen convenient, dins de les limitacions anteriors, i també qui haja d'exercir el primer càrrec de president, que ho serà a perpetuïtat, llevat de possible renúncia.  
Els fundadors designen com a membres integrants del patronat els senyors:  
- Miguel Aznar Rabaza  
- José Barberá MontaÑés  
- Gabriel Durbán Calvo  
- Adela María Gracia GraÑena  
- Miguel Izquierdo Burdeus  
- Jaime Babiloni Vallet  
- Vicente Martí Gimeno  
- José Masip Marza  
- Alvaro Monferrer Monfort  
- Juan Ruiz Felip  
- Tomás Tomás Beltrán  
- Purificación Portolés Casanova  
Cinqué  
La resta de l'articulat estatutari regula les altres qüestions que el text reglamentari conté: organització i atribució de govern, obligació de retre comptes al Protectorat i previsió per al cas d'extinció de la Fundació.  
Consideracions jurídiques  
Primera  
La Constitució espanyola recull en el títol I, capítol II, secció II, article 34, el dret de fundació per a fins d'interés general.  
Segona  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense finalitat de lucre que, per voluntat dels creadors, tenen afectat de manera duradora el patrimoni a la realització de fins d'interés general.  
Tercera  
La carta fundacional i els estatuts que conté l'escriptura pública de 10 de febrer de 1995, amb número de protocol 162, compleixen els requisits bàsics dels articles 8 i 9 de la vigent Llei 30/1994, de 24 de novembre, i les prescripcions de la resta de l'articulat, i per això la Fundació Castellonenca Sant Pau pot ser reconeguda com a fundació, tenint en compte l'objecte que persegueix segons l'article 2 dels estatuts.  
Quarta  
L'expedient ha sigut tramitat a través de la Secció de Fundacions de la Conselleria de Cultura, que és la competent per a resoldre l'expedient en virtut de les atribucions que té conferides pel Decret 113/1993, de 26 de juliol, del Govern Valencià (DOGV núm. 2.080, de 02.08.93).  
Vista la Constitució, la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, i en allò que no s'opose a aquesta llei, el Reglament de les Fundacions Culturals Privades de 21 de juliol, i les restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen determinades atribucions en el secretari general (DOGV núm. 2101, de 13.09.93), resolc:  
Primer  
Reconéixer, classificar i inscriure com a fundació la denominada Fundació Castellonenca Sant Pau, situada a Castelló, ronda Millars, 116.  
Segon  
Aprovar els estatuts de 10 de gener de 1995, pels quals s'ha de regir, elevats a escriptura pública davant el notari de València Sr. Julián Cambronero Martínez, amb data 10 de febrer de 1995 i núm. de protocol 162.  
Tercer  
Aprovar el nomenament del primer patronat segons figura en el cos d'aquesta resolució; els càrrecs, de caràcter gratuït, han sigut acceptats en la forma reglamentària.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació.  
Per a la interposició de l'esmentat recurs serà requisit imprescindible que prèviament el recurrent ho comunique a aquest òrgan.  
Tot això d'acord amb els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei de la Jurisdicció Contenciosa Administrativa (modificats per les disposicions addicionals 10 i 11 de la Llei 30/1992), sense perjudici que es puga exercitar qualsevol altre recurs que s'estime oportú.  
València, 5 d'abril de 1995.- El secretari general de la Conselleria de Cultura: Vicent Todolí i Femenia.